ปัญหา: ภายในหมู่บ้านดังกล่าว พบมีการเปิดเพลงเต้นแอโรบิคเสียงดังส่งผลรบกวนการพักผ่อนเป็นอย่างมาก ประชาชนแจ้งเพิ่มเติมว่า ยังได้รับความเดือดร้อนเช่นเดิม และเสียงยังดังกว่าเดิมอีกด้วย ช่วงเวลาเจ้าหน้าที่ลงตรวจสอบพื้นที่ ก็เงียบลงมาหน่อย แต่หลังจากนั้น จะเปิดเพลงเสียงดังกว่าเดิมทุกครั้ง ซึ่งเป็นปัญหามานานหลายเดือนแล้ว และยังมีการข่มขู่ว่าหากแจ้งเรื่องอีกจะทำการรื้อรั้วสังกะสีที่ประชาชนทำกั้นไว้ออก และบอกว่าหากอยู่ไม่ได้ก็ให้ย้ายไป ซึ่งเห็นว่าไม่ถูกต้อง จากการที่เจ้าหน้าที่ลงมาพูดคุยเคยมีการแจ้งว่าจะย้ายจุดเต้นแอโรบิคไปที่อื่นแต่ก็ไม่ย้าย สร้างความเดือดร้อนแก่ผู้ที่อาศัยใกล้เคียงเป็นอย่างมาก หากไม่ย้ายก็ขอให้เบาเสียงลง เพื่อจะได้อยู่ร่วมกันได้อย่างสงบ
 
อ้างอิงเลขที่รับแจ้ง BGAEHF เมื่อวันที่ 9 ก.ย. 67 เจ้าหน้าที่แจ้งว่า เจ้าหน้าที่เทศกิจตรวจสอบแล้วเบื้องต้นทราบว่าพื้นที่ลานเต้นแอโรบิคตั้งอยู่ในพื้นที่ส่วนบุคคลของหมู่บ้านพุดตาน ขณะตรวจสอบและได้สอบถามประชาชนที่พักอาศัยบริเวณใกล้เคียงแล้วเสียงไม่ดังมากทั้งนี้ได้ขอความร่วมมือให้ลดระดับเสียงลงเรียบร้อยแล้วหากผู้ร้องประสงค์จะให้มีการตรวจวัดระดับเสียงของกิจกรรมดังกล่าวว่าเกินกว่าที่กฎหมายกำหนดหรือไม่ทางเจ้าหน้าที่เทศกิจจะประสานหน่วยงานที่เกี่ยวข้องเข้าดำเนินการต่อไป

ผู้ร้องแจ้งว่าปัญหาไม่ได้รับการแก้ไขยังคงได้รับความเดือดร้อนจากเสียงเพลงเช่นเดิม และในวันที่เจ้าหน้าที่แจ้งว่าได้ลงพื้นที่นั้นผู้ร้องไม่ได้อยู่บ้าน เมื่อสอบถามเพื่อนบ้านก็ได้รับคำตอบว่าไม่พบเจ้าหน้าที่เข้ามาสอบถาม แต่ได้ไปสอบถามกับเจ้าหน้าที่ของหมู่บ้านซึ่งเป็นผู้ที่ไม่ได้รับผลกระทบ จึงต้องการให้เข้ามาสอบถามกับลูกบ้านที่อาศัยใกล้กับบริเวณลานเต้นแอโรบิคดังกล่าวซึ่งเป็นผู้ที่ได้รับผลกระทบ
หมู่บ้าน: พุดตาน
ถนน: เพชรเกษม
จุดสังเกต: เข้ามาตามถนนหลักภายในหมู่บ้าน ระหว่างซอย 5 จะเป็นลานเต้นแอโรบิคอยู่ใกล้กับสนามฟุตบอล
เขต: หนองแขม
#1555